30. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ Αριθ. 92060/2579 της 31 Ιουλ./7 Αυγ.  1979 (ΦΕΚ Β΄ 659) Περί αναδιαρθρώσεως του οικιακού τιμολογίου ηλεκτρικού ρεύματος. Έχοντες υπ’ όψει: 1.Τον Νόμ. 40/1975 «περί λήψεως μέτρων εξοικονομήσεως ενεργείας». 2.Την υπ’ αριθ. 96/6.7.79 Πράξιν του Υπουργικού Συμβουλίου. 3.Την υπ’αριθ. 1466/166/10.1.79 Κοινήν Απόφασιν των Υπουργών Συντονισμού και Βιομηχανίας και Ενεργείας. 4.Την υπ’ αριθ. ΓΔ/Φ.463/Ε-235/17.7.79 έγγραφον εισήγησιν της ΔΕΗ, αποφασίζουμε: 1.Την Αναδιάρθρωσιν του ισχύοντος οικιακού τιμολογίου ηλεκτρικού ρεύματος Γ1 της ΔΕΗ δια της προσθήκης και τρίτης κλίμακος ηυξημένης βασικής τιμής δια τας καταναλώσεις τας πέραν των 800 KWH ανά δίμηνο. Ούτω το εν λόγω τιμολόγιον διαμορφούται ως κάτωθι: 1.α.Αι πρώται 300 KWH ανά δίμηνο: Βασική τιμή 1,50 δρχ./ KWH. 1.β.Αι επόμεναι 500 KWH ανά δίμηνο: Βασική τιμή 1,70 δρχ./ KWH. 1.γ.Αι άνω των 800 πρώτων KWH ανά δίμηνο: Βασική τιμή 2.00 δρχ./ KWH. 2.Αι ως άνω βασικαί τιμαί προσαυξάνονται δια της εκάστοτε ισχυούσης ρήτρας αναπροσαρμογής μισθών και ημερομισθίων. 3.Η εφαρμογή του ανωτέρω τιμολογίου θα αρχίση από τας καταναλώσεις εκείνας, αι ενδείξεις των οποίων θα ληφθούν από 1ης Νοεμ. 1979 και μετέπειτα. 4.Η ΔΕΗ υποχρεούται όπως εφεξής ανακοινώνη δια του τύπου τας τελικάς τιμάς οικιακού ρεύματος, ως αύται διαμορφούνται μεθ’ εκάστην αναπροσαρμογήν της ρήτρας μισθών και ημερομισθίων. 